Biodun Stephen

Biodun Stephen che film director, writer kpai producer, ki agboji che romantic drama manyi comedy films ki kw'ojanẹ Nijiria. Ma mọ ru ẹnẹ ki kp'ibe todu ifimu nwu She, kw'ugbo odu ẹnẹ utọgba dabu alu ki dẹ efu ifimu kpai Tiwa's Baggage, Ovy's Voice, Ehi's Bitters manyi Sobi's Mystic ki ch'eju ku ma mọ.

 Ọlayi nwu kpai Ukọchẹ 
Biodun Stephen ch'ọya ọkọ.  I ch'ukọchẹ kwi Obafemi Awolowo University, ọtakada ki gba chi philosophy. Anubi lẹ, i chanẹ ifimu eche ekọchẹ yi London Film Academy.

 Ukọlọ 
Biodun Stephen chanẹ ach'ifimu efu ọdọ 2014 kpai The Visit ku ma du dufu. Amonẹ jẹnwu  ifimu lẹ todu abo ki du che ch'ọmẹmẹ lẹ, ita nwu kw'ucgbo ejodudu. Ma du dago ẹgba meji efu ọdọ 2016 oji Africa Magic Viewers Choice Awards efu Lagos. Ẹgba ki ch'anwago kpai Tribune lugbo ọna ki ache ukọlọ nwu, i ka ka ni ifimu eche ch'ẹnwu ejodudu ki fẹdọ, ama i wa che alu ki n'ibe efu nwu-n, taki jẹnwu ki na kọchẹ ukọlọ ọwọ etiti efewo amẹnẹfu. Efu ọdọ 2017, Stephen ch'ifimu Picture Perfect ma chi nwu dago ugbo mẹlu taki du uloko meji efu 2017 Best of Nollywood Awards, nw'uña best actor efu (Bolanle Ninalowo) kpai best use of food efu ifimu. I ñọ du uña best director award yi 2016 Maya Awards (Africa). Alu ki na k'ọla kpai Guardian l'ugbo k'ita ufẹdọ nwu kwo, Stephen ka kini "Na du udẹdọ kwanẹ mi kw'ugbo am'ẹnwu ki che mi, iwọ mi, ẹdọbọ mi, iko ẹdọ ẹkpabiẹ mi kpai abo ki lumi daka". Ugbo ki ñ'ọna efu Tiwa's Baggage, ma du dago uña best director efu 2018 City People Movie Awards. Efu ochu ẹjọ efu ọdọ 2018, ifimu nwu Seven and Half Dates dufu efu Guardian uña ifimu ki ch'ukpẹ ku ma go ukpoji aladi. Efu añwago ki che kpai Nigerian Tribune, Stephen rewa ki ki u du nwu dago kwu AMVCA ch'iko ogbogaga nwu, i la jẹnwu ẹrẹ nwu ki lo nyanẹ efu ifimu eche. I ka kani Emem Isong kpai Mary Njoku ch'abo ko ma defu ifimu eche kuma d'udẹdọ kwanẹ nwu. .

Ubi ifimu eche, Stephen chi radio personality, kia kw'ọnyu uche ku ma che ukpoji aladi ku ma dọ Whispers.

 Uloko kpai Echi dago 
YearAwardCategory asRecipientResultRef2022Africa Magic Viewers' Choice AwardsBest WriterIntroducing the KujusBest Movie West Africa

 References 

 External links